**ΑΚΡΟΠΟΛΗ – ΜΑΘΗΜΑ ΚΑΙ ΔΡΑΣΤΗΡΙΟΤΗΤΕΣ**

**Έλλη Τζαβάρα**

 **etzavara@yahoo.com**

Γεια σας, πολυαγαπημένα μου!

Επειδή τη χάσαμε την επίσκεψη στην Ακρόπολη και απ’ ό,τι φαίνεται δεν θα πάμε φέτος, σας στέλνω το μάθημα που θα κάναμε στο σχολείο και μαζί μια σειρά από δραστηριότητες. Θα κάνουμε και μια εικονική περιήγηση στον λόφο.

**Σας παρακαλώ να κάνετε τις παρακάτω δραστηριότητες μέχρι την Πέμπτη 19/3/20!**

**Τις έχω μοιράσει σε 4 μέρες αλλά αν έχετε όρεξη, κάνετε όσες θέλετε κάθε μέρα.**

**Καλό είναι να έχετε κάποιον μεγάλο κοντά σας να σας βοηθήσει στην αρχή.**

*Για να λειτουργήσουν κάποια από τα προγράμματα, επειδή είναι διαδραστικά, χρειάζεται να έχετε εγκατεστημένο στον υπολογιστή σας το Flash Player ή το Java που μπορείτε να τα κατεβάσετε από εδώ:* [*https://get.adobe.com/flashplayer/*](https://get.adobe.com/flashplayer/)και <https://www.java.com/en/download/>

**ΜΕΡΑ 1: ΘΑ ΚΑΝΕΤΕ ΤΑ ΤΡΙΑ (3) ΠΡΩΤΑ ΒΗΜΑΤΑ (περίπου 1 ώρα)**

**ΒΗΜΑ 1**

Για να μιλήσουμε για τα μνημεία της Ακρόπολης, σας παρακαλώ κάνετε μια γρήγορη επανάληψη στην αρχιτεκτονική των αρχαίων ναών στο αρχείο **«Δ.10. Αρχαϊκή Τέχνη»**. Μπορείτε να το βρείτε στο ιστολόγιο (blog) του σχολείου: [https://blogs.sch.gr/gymdrosa/εκπαιδευτικο-υλικο/α-γυμνασιου/istoria-a-gymnasioy/](https://blogs.sch.gr/gymdrosa/%CE%B5%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CE%BF-%CF%85%CE%BB%CE%B9%CE%BA%CE%BF/%CE%B1-%CE%B3%CF%85%CE%BC%CE%BD%CE%B1%CF%83%CE%B9%CE%BF%CF%85/istoria-a-gymnasioy/)

**ΒΗΜΑ 2**

Θυμηθήκατε τους ρυθμούς και τα μέρη του ναού; Μπράβο! Τώρα δείτε αυτή την πολύ ωραία εφαρμογή και πατήστε σε **ΟΛΑ** τα κουμπάκια! (ίσως χρειάζεται flash ή java)

Ποια είναι η διαφορά μεταξύ βωμού και ναού, ξέρετε; Για δείτε!

Αρχαίος Ναός και ρυθμοί: <http://photodentro.edu.gr/v/item/ds/8521/8816>

**ΒΗΜΑ 3**

Τέλεια! Τώρα είστε πανέτοιμοι να παίξετε το παιχνίδι με τον αρχαίο ναό! Προσοχή, είναι δυσκολάκι. Μη διαλέξετε κατευθείαν το δύσκολο επίπεδο. Να παίξετε σε ΟΛΕΣ τις πίστες! Θα πατήσετε ό,τι κουμπάκι έχει και δεν έχει! (ίσως χρειάζεται flash ή Java)

(Αυτό το παιχνίδι θα σας πάρει πολλή ώρα. Σας επιτρέπω να σταματήσετε για σήμερα μετά από αυτό).

<http://ancienttemple.gr>

**ΜΕΡΑ 2: ΘΑ ΚΑΝΕΤΕ ΤΑ ΔΥΟ ΕΠΟΜΕΝΑ ΒΗΜΑΤΑ (4-5) (περίπου 1 ώρα)**

**ΒΗΜΑ 4**

Αφού μάθατε να κατασκευάζετε ναούς, ας δούμε τώρα όλα αυτά που φτιάξατε πόσο κοστίζουν. Θα μάθουμε πολλά για ένα σπουδαίο μνημείο της Ακρόπολης, το Ερέχθειο: ποιοι δούλεψαν, πόσοι ήταν, τι χρησιμοποίησαν, πόσο κόστισε, γιατί το θέλησε ο Περικλής κ.ά.

Να κάνετε όλες τις δραστηριότητες, όσο μπορείτε καλύτερα. Προσοχή: στην πρώτη σελίδα να γράψετε το όνομά σας και το σχολείο σας και στην τελευταία που θα σας βγάλει τις απαντήσεις σας μαζεμένες, να σώσετε το αρχείο (σημαδάκι κάτω κάτω): εκτυπώστε το και κολλήστε το στο τετράδιο της Ιστορίας ή φωτογραφίστε το για να μου το δείξετε. Εδώ: <http://photodentro.edu.gr/v/item/ds/8521/9570>

**ΒΗΜΑ 5**

Θα δείτε την παρουσίαση που θα σας έδειχνα με τον προβολέα στην τάξη: Μπείτε στο [blog του σχολείου](https://blogs.sch.gr/gymdrosa/%CE%B5%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CE%BF-%CF%85%CE%BB%CE%B9%CE%BA%CE%BF/%CE%B1-%CE%B3%CF%85%CE%BC%CE%BD%CE%B1%CF%83%CE%B9%CE%BF%CF%85/istoria-a-gymnasioy/) και ανοίξτε **«Τα μνημεία της Ακρόπολης»**. Θα προσέξετε κάθε διαφάνεια και θα προσπαθήσετε να τα θυμάστε. Θα ήθελα να μπορείτε να βρίσκετε τα τέσσερα κτήρια, Παρθενώνας, Προπύλαια, Ναός Αθηνάς Νίκης και Ερέχθειο στον χάρτη! Δεν θα σας εξετάσω αλλά σκεφτείτε ότι έρχονται από την άλλη άκρη του κόσμου για να τα δουν αυτά.

**ΜΕΡΑ 3: ΘΑ ΚΑΝΕΤΕ ΤΑ ΔΥΟ ΕΠΟΜΕΝΑ ΒΗΜΑΤΑ (6-7) (λιγότερο από 1 ώρα)**

**ΒΗΜΑ 6**

Σήμερα έχει διάβασμα. Θα διαβάσετε δύο κείμενα και θα απαντήσετε στις παρακάτω ερωτήσεις, στο τετράδιο της Ιστορίας. Θα τα δω όταν μαζέψω τα τετράδια.

Πρώτο αρχείο, το οικοδομικό πρόγραμμα του Περικλή. Έχουμε μιλήσει για τη Συμμαχία της Δήλου, θα σας φανούν γνωστά τα περισσότερα. Οι απαντήσεις είναι *πολύ* σύντομες!

<http://www.greek-language.gr/digitalResources/ancient_greek/history/art/page_087.html?prev=true>

1. Πότε μετέφεραν οι Αθηναίοι το ταμείο στην Αθήνα;

2. Τι έπεισε ο Περικλής τους Αθηναίους να κάνουν με τα χρήματα του ταμείου;

3. Γιατί έπρεπε να φτιάξουν νέους ναούς στην Ακρόπολη;

4. Τι ύψος είχε το άγαλμα της Αθηνάς;

5. (από την πηγή του Πλούταρχου, 2η παρ.): Πώς δικαιολόγησε ο Περικλής τη χρήση των συμμαχικών χρημάτων από τους Αθηναίους;

**ΒΗΜΑ 7**

Πάλι διάβασμα και ερωτήσεις (πολύ σύντομες απαντήσεις!) στο τετράδιο.

<http://www.greek-language.gr/digitalResources/ancient_greek/history/art/page_088.html>

1. (από 5η παρ.) Ποια θέματα απεικονίζονταν στις μετόπες και τα αετώματα του Παρθενώνα; Δώστε δυο-τρία παραδείγματα. Τι έδειχνε το ανατολικό αέτωμα;

2. (από 6η παρ.) Τι απεικόνιζε η ζωφόρος του Παρθενώνα; (Λέγεται «ζωφόρος», γιατί «φέρει ζωή», δηλαδή απεικονίζει ζωντανούς)

(Δείτε με την ευκαιρία πώς εκθέτουν τη ζωφόρο στο [Μουσείο της Ακρόπολης](https://www.theacropolismuseum.gr/el/content/i-zoforos-0), και δείτε τι ωραίο διαδραστικό ιστότοπο έχει το Μουσείο. Κάντε μια βόλτα!)

3. (από 7η – 8η – 9η παρ.) Καταγράψτε σε τίτλους τις τρεις φάσεις καταστροφής της Ακρόπολης.

Κουράγιο, αύριο δεν έχει γράψιμο!

**ΜΕΡΑ 4: ΚΑΝΕΤΕ ΤΙΣ ΤΕΛΕΥΤΑΙΕΣ ΔΡΑΣΤΗΡΙΟΤΗΤΕΣ (ΒΗΜΑΤΑ 8-11)** (δεν έχει γράψιμο!)

**ΒΗΜΑ 8**

Γυρίστε ΟΠΩΣΔΗΠΟΤΕ στο Βήμα 5 και δείτε τη διαφάνεια με τα μνημεία της Ακρόπολης. (3 λεπτά)

**ΒΗΜΑ 9**

Δείτε το βίντεο: <https://www.youtube.com/watch?v=WtYQBkyfb9A>

**ΒΗΜΑ 10**

Δείτε το βίντεο: <https://www.youtube.com/watch?v=1T4x-WVEVb4>

**ΒΗΜΑ 11**

Είστε έτοιμοι! Πάμε να ανέβουμε στον λόφο! Να κάνετε κλικ παντού! Παντού!

Εικονική περιήγηση της Ακρόπολης: <http://www.acropolisvirtualtour.gr/el.html>

…και αν θέλετε να μάθετε τι κάνουμε για να διεκδικήσουμε τα ευρήματα που βρίσκονται στο Βρετανικό Μουσείο, διαβάστε εδώ: <https://www.culture.gr/el/parthenonas/SitePages/Home.aspx>

**ΣΚΕΦΤΕΙΤΕ:**

**ΕΣΕΙΣ ΠΙΣΤΕΥΕΤΕ ΟΤΙ ΠΡΕΠΕΙ ΝΑ ΕΠΙΣΤΡΕΨΟΥΝ ΣΤΗΝ ΕΛΛΑΔΑ ΤΑ ΕΥΡΗΜΑΤΑ ΠΟΥ ΒΡΙΣΚΟΝΤΑΙ ΣΤΟ ΒΡΕΤΑΝΙΚΟ ΜΟΥΣΕΙΟ;**

**Καλή διασκέδαση!** #stayathome #menoumespiti

Έλλη Τζαβάρα - etzavara@yahoo.com